P6_TA(2007)0068

Trženje mesa, pridobljenega iz goveda, starega največ dvanajst mesecev *

Zakonodajna resolucija Evropskega parlamenta z dne 14. marca 2007 o predlogu Uredbe Sveta o trženju mesa, pridobljenega iz goveda, starega največ dvanajst mesecev (KOM(2006)0487 — C6-0330/2006 — 2006/0162(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2006)0487) [1],

- ob upoštevanju člena 37(2) Pogodbe ES, v skladu s katerim se je Svet posvetoval s Parlamentom (C6-0330/2006),

- ob upoštevanju člena 51 svojega Poslovnika,

- ob upoštevanju poročila Odbora za kmetijstvo in razvoj podeželja (A6-0006/2007),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Uvodna izjava 5

(5) Zaradi izboljšanja delovanja enotnega trga je treba organizirati trženje mesa goveda, starega največ dvanajst mesecev, tako da bo to postalo čim bolj pregledno. To bo omogočalo tudi boljšo organizacijo ustrezne proizvodnje. V ta namen je treba natančno določiti prodajne oznake, ki jih je treba uporabljati v vseh jezikih držav članic med trženjem mesa, pridobljenega iz goveda, starega največ dvanajst mesecev. Zaradi tega se bo izboljšal dostop potrošnikov do informacij. | (5) Zaradi izboljšanja delovanja enotnega trga je treba organizirati trženje mesa goveda, starega največ dvanajst mesecev, tako da bo to postalo čim bolj pregledno. To bo omogočalo tudi boljšo organizacijo ustrezne proizvodnje. V ta namen je treba natančno določiti prodajne oznake, ki jih je treba uporabljati v vseh jezikih držav članic med trženjem mesa, pridobljenega iz goveda, starega največ dvanajst mesecev, ali mesnih izdelkov iz takega mesa, namenjenih za prehrano ljudi. Zaradi tega se bo izboljšal dostop potrošnikov do informacij. |

Sprememba 2

Uvodna izjava 12

(12) Prav tako je treba uvesti določbe za identifikacijo mesa, pridobljenega iz goveda, starega največ dvanajst mesecev, s črko, ki ustreza njegovi kategoriji pripadnosti, ter navedbo starosti ob zakolu na etiketah, nalepljenih na tem mesu. | (12) Prav tako je treba uvesti določbe za identifikacijo mesa, pridobljenega iz goveda, starega največ dvanajst mesecev, s črko, ki ustreza njegovi kategoriji pripadnosti, s prodajno oznako ter z navedbo starosti ob zakolu na etiketah, nalepljenih na tem mesu. Te označbe morajo biti navedene tudi v vseh trgovinskih dokumentih. |

Sprememba 3

Uvodna izjava 13

(13) Gospodarski subjekti, ki želijo svoje prodajne oznake, določene v tej uredbi, dopolniti z drugimi prostovoljno predloženimi informacijami, morajo to narediti v skladu s postopkom, določenim v členu 16 ali 17 Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97. | (13) Gospodarski subjekti, ki želijo svoje prodajne oznake, določene v tej uredbi, dopolniti z drugimi prostovoljno predloženimi informacijami, na primer o vrsti prehrane živali, lahko to naredijo v skladu s postopkom, določenim v členu 16 ali 17 Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97. |

Sprememba 4

Uvodna izjava 14

(14) Da se zagotovi pravilna uporaba informacij, navedenih na etiketah, v skladu s to uredbo, je treba uvesti določbe za registracijo podatkov, kar bo omogočalo zagotavljanje resničnosti teh informacij na vseh stopnjah proizvodnje in trženja. | (14) Da se zagotovi pravilna uporaba informacij, navedenih na etiketah, v skladu s to uredbo, je treba uvesti določbe za registracijo podatkov, kar bo omogočalo zagotavljanje resničnosti teh informacij na vseh stopnjah proizvodnje in trženja. Vendar nekaterih informacij ni treba zagotoviti na stopnji, ko se proizvod ponudi končnemu potrošniku. |

Sprememba 5

Uvodna izjava 15 a (novo)

| (15a) Države članice morajo določiti sistem kazni v primeru kršenja določb te uredbe ter nadzorovati izvajanje njenih določb. Kazni bi morale biti sorazmerne, obenem pa bi morale odvračati od kršitev. Lahko bi segale od ponovnega etiketiranja, vrnitve mesa v kraj izvora, pa vse do njegovega popolnega uničenja. |

Sprememba 6

Člen 1, odstavek 1, pododstavek 2

Uporablja se za meso, pridobljeno iz goveda, starega največ dvanajst mesecev, in proizvedeno v Skupnosti ali uvoženo iz tretjih držav. | Uporablja se za meso, pridobljeno iz goveda, starega največ dvanajst mesecev, zaklanega po ... [2], in proizvedeno v Skupnosti ali uvoženo iz tretjih držav. |

Sprememba 7

Člen 1, odstavek 2

2. Ta uredba se uporablja brez poseganja v določbe Uredbe Sveta (EGS) št. 1208/81 [3]. | 2. Ta uredba se uporablja brez poseganja v določbe Uredbe Sveta (ES) št. 1183/2006 z dne 24. julija 2006 o določitvi lestvice Skupnosti za razvrščanje trupov odraslega goveda [4]. |

Sprememba 8

Člen 1, odstavek 3

3. Ta uredba se ne uporablja za meso, pridobljeno iz goveda, starega največ dvanajst mesecev, za katerega je bila označba porekla ali zaščitena geografska označba registrirana v skladu s členom 7 Uredbe (ES) št. 510/2006. | 3. Ta uredba se ne uporablja za meso, pridobljeno iz goveda, starega največ dvanajst mesecev, za katerega je označba porekla ali zaščitena geografska označba registrirana v skladu s členom 7 Uredbe (ES) št. 510/2006. |

Sprememba 9

Člen 2

V tej uredbi "meso" pomeni celoten trup, meso s kostmi ali brez njih ter razrezane klavnične proizvode ali klavnične proizvode, ki niso pridobljeni iz goveda, starega največ dvanajst mesecev, sveže, ohlajeno ali zamrznjeno, ki je bilo pakirano ali embalirano ali ne. | V tej uredbi "meso" pomeni celoten trup, meso s kostmi ali brez njih ter razrezane ali nerazrezane klavnične proizvode za prehrano ljudi, ki so pridobljeni iz goveda, starega največ dvanajst mesecev, sveže, ohlajeno ali zamrznjeno, ki je bilo pakirano ali embalirano ali ne. Določbe te uredbe veljajo tudi za pripravljene, predelane ali kuhane proizvode, ki vsebujejo meso. |

Sprememba 10

Člen 3

Ob zakolu gospodarski subjekti vsa goveda, stara največ dvanajst mesecev, pod nadzorom pristojnega organa iz člena 8(1) razdelijo v eno od kategorij, opredeljenih v Prilogi I. | Ob zakolu gospodarski subjekti vsa goveda, stara največ dvanajst mesecev, pod nadzorom pristojnega organa iz člena 8(1) razdelijo v eno od kategorij, opredeljenih v Prilogi I. Države članice sprejmejo potrebne ukrepe, da zagotovijo izpolnjevanje te določbe. |

Sprememba 11

Člen 4, odstavek 1, pododstavek 1

1. Meso, pridobljeno iz goveda, starega največ dvanajst mesecev, se v različnih državah članicah trži samo pod prodajno(-imi) oznako(-ami), navedeno (-imi) v Prilogi II, določeno (-imi) za vsako od navedenih držav članic. | 1. Meso, pridobljeno iz goveda, starega največ dvanajst mesecev, se v različnih državah članicah trži samo pod prodajno (-imi) oznako(-ami), navedeno (-imi) v Prilogi II, določeno (-imi) za vsako od navedenih držav članic. Ta oznaka mora biti navedena v vseh trgovinskih dokumentih. |

Sprememba 12

Člen 4, odstavek 2 a (novo)

| 2a. Ta uredba velja za meso govedi, stare več kot osem mesecev samo, če se trži pod drugim izrazom kot "govedina" (ali ustreznim izrazom v drugih jezikih Skupnosti za meso odrasle govedi). |

Sprememba 13

Člen 5, odstavek 1, uvodni del

1. Brez poseganja v člen 3(1) Direktive 2000/13/ES Evropskega parlamenta in Sveta ter člene 13, 14 in 15 Uredbe (ES) št. 1760/2000 gospodarski subjekti na vsaki stopnji proizvodnje in trženja meso, pridobljeno iz goveda, starega največ dvanajst mesecev, označijo z naslednjimi podatki: | 1. Brez poseganja v člen 3(1) Direktive 2000/13/ES Evropskega parlamenta in Sveta ter člene 13, 14 in 15 Uredbe (ES) št. 1760/2000 gospodarski subjekti meso, pridobljeno iz goveda, starega največ dvanajst mesecev, označijo z naslednjimi podatki: |

Sprememba 14

Člen 5, odstavek 1, točka (a)

a)identifikacijsko številko kategorije, kot je opredeljena v Prilogi I k tej uredbi, | (a)identifikacijsko številko kategorije, kot je opredeljena v Prilogi I k tej uredbi, na vsaki stopnji proizvodnje in trženja, razen na stopnji, ko se proizvod ponudi končnemu potrošniku, |

Sprememba 15

Člen 5, odstavek 1, točka (b)

b) prodajno oznako v skladu s členom 4 te uredbe, | (b)prodajno oznako v skladu s členom 4 te uredbe na vsaki stopnji proizvodnje in trženja, |

Sprememba 16

Člen 5, odstavek 1 a (novo)

| 1a. Informacije iz točk (a), (b) in (c) odstavka 1 se navedejo tudi v vseh trgovinskih dokumentih. |

Sprememba 17

Člen 5, odstavek 2, pododstavek 2

Lahko pa odločijo, da navedba podatkov iz odstavka 1(a) ni obvezna, če je zagotovljeno pravilno informiranje kupca. | črtano |

Sprememba 18

Člen 7, pododstavek 2, točka (a)

a) navedbo identifikacijske številke in datum rojstva živali; | (a)navedbo identifikacijske številke in datum rojstva živali izključno na ravni obratov za zakol; |

Sprememba 19

Člen 8, odstavek 1

1. Države članice pred [ 1. julijem 2007] imenujejo pristojni (-e) organ(-e), ki je(so) odgovoren(-rni) za preglede glede uporabe te uredbe, in o tem obvestijo Komisijo. | 1. Države članice pred ... [5] imenujejo pristojni(-e) organ(-e), ki je(so) odgovoren(-rni) za uradne preglede glede uporabe te uredbe, in o tem obvestijo Komisijo. |

Sprememba 20

Člen 9 a (novo)

| Člen 9a Kazni Države članice določijo sistem kazni za primere, ko nadzor pokaže nespoštovanje pogojev, določenih v tej uredbi. Kazni morajo biti učinkovite, sorazmerne in morajo odvračati od kršitev. Države članice o teh določbah obvestijoKomisijo najkasneje do ... [6] ter v najkrajšem roku sporočijo tudi vse njihove spremembe. |

Sprememba 21

Člen 10, odstavek 2

2. V Prilogo I in Prilogo II se lahko vnesejo spremembe v skladu s postopkom iz člena 43(2) Uredbe (ES) št. 1254/1999. | črtano |

Sprememba 22

Priloga I, pododstavek 1, točka (A)

A) Kategorija X: govedo, staro osem mesecev ali manj | (A) Kategorija V: govedo, staro osem mesecev ali manj |

Identifikacijska črka kategorije: X; | Identifikacijska črka kategorije: V; |

Sprememba 23

Priloga I, pododstavek 1, točka (B)

B)Kategorija Y: govedo, staro več kot osem mesecev in največ dvanajst mesecev | (B)Kategorija Z: govedo, staro več kot osem mesecev in največ dvanajst mesecev |

Identifikacijska črka kategorije: Y. | Identifikacijska črka kategorije: Z. |

Sprememba 24

Priloga II, točka (A), uvodni del

A) Za meso, pridobljeno iz goveda iz kategorije X: | (A) Za meso, pridobljeno iz goveda iz kategorije V: |

Sprememba 25

Priloga II, točka (B), uvodni del

B) Za meso, pridobljeno iz goveda iz kategorije Y: | (B) Za meso, pridobljeno iz goveda iz kategorije Z: |

[1] Še ni objavljeno v Uradnem listu.

[**] Datum začetka veljavnosti te uredbe.

[3] UL L 123, 7.5.1981, str. 3.

[4] UL L 214, 4.8.2006, str. 1.

[*****] Datum začetka veljavnosti te uredbe.

[******] Dvanajst mesecev od datuma začetka veljavnosti te uredbe.

--------------------------------------------------